15. Strategi for den tværgående ungeindsats i [adresse] (Åben)
Tidl. politisk behandlingBY, 24.03.20, pkt. 55
Forventet sagsgang
AU, SS-U, BS-U, ØK, BY
Lovgrundlag
Lov om kommunal indsats for unge 
under 25 år
SAGENS INDHOLD
Byrådet skal i denne sag tage stilling til forslag til strategi for den tværgående ungeindsats i [adresse] 
Kommune efter høring. Byrådet godkendte 24. marts 2020 forslag til strategi for den tværgående 
ungeindsats med henblik på at sende forslaget i høring. 
Strategien for den tværgående ungeindsats er en del af en reform af indsatsen for at gøre unge klar til at 
gennemføre en ungdomsuddannelse, som Folketinget vedtog i marts 2018. Initiativerne i reformen skal 
ruste flere unge uden uddannelse eller job til at komme godt videre efter grundskolen. Udmøntningen af 
reformen trådte i kraft 1. august 2019 og indebærer tre overordnede initiativer:

90 % af en ungdomsårgang skal have en ungdomsuddannelse, når de er 25 år. Desuden skal andelen 
af unge, som ikke er i uddannelse eller job, være halveret i 2030.

Kommunerne skal etablere en sammenhængende og koordineret ungeindsats for at sikre den unge 
den nødvendige støtte og hjælp til at realisere sin uddannelsesplan.

Indførsel af forberedende grunduddannelse (FGU) for unge under 25 år, der har brug for faglig eller 
personlig opkvalificering for at kunne gennemføre en ungdomsuddannelse eller komme i job.
På den baggrund fremlagde administrationen på temamøde for Byrådet 26. juni 2019 overvejelser 
vedrørende en strategi for den tværgående ungeindsats i [adresse]. Administrationen har 
efterfølgende udarbejdet forslag til strategi.
Strategien tager afsæt i, at alle har noget at bidrage med på arbejdsmarkedet, og at de skal have mulighed 
for at være en del af et fællesskab. Derfor er ambitionen, at alle i så høj grad som muligt bliver 
selvforsørgende til gavn for den unge selv og for samfundet som helhed.
Det gælder også de unge, som har det svært, og hvor forudsætningerne for at lykkes er udfordret. 
Strategien sætter derfor også rammerne for en kvalificeret indsats for unge i sårbare eller udsatte 
positioner.
Strategien består af fem temaer. Temaerne danner rammen for de indsatser, som Favrskov Kommune vil 
prioritere med henblik på, at de unge bliver klar til et selvstændigt voksenliv. 
De fem temaer er: 

En varieret skoledag med sammenhæng til omverdenen

Stærke fællesskaber som fundament for et godt ungdoms- og voksenliv

Mod på valg af ungdomsuddannelse

Sammen om fastholdelse af unge på ungdomsuddannelserne
Byråd
24-11-2020 19:00
Sagsnr. MOD-2020-00104
DokID: 
Sagsbehandler: Christina Kristiansen 
Klaus Poulsen (tinj)

Flere ledige unge i gang med uddannelse eller job.
Forslaget til strategi er vedlagt som bilag. For hvert tema er der i det vedlagte mål- og indsatskatalog 
endvidere formuleret operationelle mål som pejlemærker for indsatsen samt givet eksempler på indsatser 
under de enkelte temaer.
VURDERING
Administrationen vurderer, at strategien vil udgøre et godt fælles fundament til yderligere at styrke det 
tværgående samarbejde om unge mellem 15-29 år, som ikke er i job eller uddannelse. Det gælder både 
inden for Favrskov Kommune og i samarbejde med ungdomsuddannelsesinstitutionerne. 
 
Strategien for den tværgående ungeindsats skal være sammenhængende og gå på tværs af indsatser 
under Børn og Kultur, Social og Sundhed samt Job og Økonomi i [adresse]. De enkelte 
forvaltninger er ansvarlige for, at indsatserne udmøntes og tænkes ind i de respektive områder, så de 
operationelle mål indfries.
  
Strategien for den tværgående ungeindsats skal derfor ses i sammenhæng med vedtagne politikker og 
planer i [adresse] som fx Beskæftigelsesplanen, Børne- og Ungepolitikken og det 
fælleskommunale rammepapir for voksenhandicapområdet. Opfølgningen på de operationelle mål i 
strategien vil ske i forbindelse med den enkelte forvaltnings generelle opfølgning i eksempelvis 
Kvalitetsrapport for folkeskolen og løbende opfølgninger på beskæftigelsesplanerne.
 
Strategien for den tværgående ungeindsats vil følge byrådsperioderne, og Byrådet vil således blive forelagt 
en fornyet strategi i hver byrådsperiode. 
De indkomne høringssvar til strategien udtrykker generelt opbakning til det fremlagte forslag og har derfor 
ikke givet anledning til ændringer i strategien. En del af høringssvarene indeholder imidlertid forslag, som 
med fordel kan indgå i det videre arbejde med de konkrete indsatser. Såfremt forslaget til strategien 
vedtages i Byrådet, vil der ske en yderligere inddragelse af høringsparterne og de omfattede unge om de 
konkrete indsatser i den tværgående ungeindsats.
I forlængelse af strategien vil direktørerne for Børn og Kultur, Social og Sundhed samt Job og Økonomi 
sammen med de respektive fagchefer prioritere og koordinere de forskellige indsatser i handlingskataloget. 
Det skal være med til at sikre retning for det indsats- og koordinationsnetværk, der allerede er etableret 
blandt medarbejdere fra de tre forvaltninger, der med faste intervaller mødes med henblik på igangsættelse 
af koordinerede indsatser for de enkelte unge, hvis kontakt til Favrskov Kommune berører flere 
forvaltningsområder.
 
Der gives ultimo 2021 status til Byrådet på fremdriften i arbejdet med at styrke ungeindsatsen.
ØKONOMI
Forslag til strategi for den tværgående ungeindsats i [adresse] har i sig selv ingen økonomiske 
konsekvenser.
Der er taget afsæt i indsatser, der dels gennemføres inden for budgetterne på de enkelte fagområder og 
dels er prioriterede i Budget 2020-2023. Her kan fx nævnes U-501 om ”Styrket individuel 
uddannelsesvejledning til alle elever i udskolingen”, hvor flere uddannelsesparate elever gives vejledning 
med henblik på at sikre, at de reflekterer over deres uddannelsesvalg.
INDDRAGELSE
Forslag til strategi for den tværgående ungeindsats er resultatet af en længerevarende proces, hvor både 
interne og eksterne aktører har bidraget. Forslaget til strategien er udarbejdet på tværs af kommunens 
forvaltninger.
18. november 2019 blev oplæg til strategien drøftet i Favrskov Uddannelsesråd, som består af Den jydske 
Haandværkerskole, [adresse], FGU [adresse], Hadsten Fri Fagskole samt chef- og 
ledelsesrepræsentanter fra Job og Økonomi, Social og Sundhed samt Børn og Kultur i [adresse].
Samme dag blev oplæg til strategien drøftet med ni udvalgte uddannelsesinstitutioner. På mødet deltog 
Tradium, Den jydske Haandværkerskole, [adresse], Aarhus Tech, Århus Akademi, Randers 
Social- og Sundhedsskole samt [adresse]. På mødet var der fokus på, hvordan samarbejdet 
om fastholdelse af de unge på ungdomsuddannelserne kan styrkes.
24. marts 2020 godkendte Byrådet, at forslaget til den tværgående ungestrategi blev sendt i høring hos de 
ni 
udvalgte 
uddannelsesinstitutioner, 
skolebestyrelserne, 
Ungdomsskolens 
bestyrelse 
samt 
Handicaprådet.
Grundet den ekstraordinære situation med COVID-19 blev det fra administrativ side vurderet, at det ville 
være mest hensigtsmæssigt at vente med høringsprocessen til efter sommerferien. Forslaget til strategi 
blev på den baggrund sendt i høring 17. august 2020 med frist for høringssvar 21. september 2020.
Der er indkommet seks høringssvar. Der henvises til de indkomne høringssvar i vedlagte notat, som også 
indeholder forvaltningens bemærkninger til høringssvarene.
INDSTILLING
Direktøren for Job og Økonomi indstiller til Byrådet:
1.
At forslag til strategi for den tværgående ungestrategi i [adresse] godkendes endeligt.  
BESLUTNING
Arbejdsmarkedsudvalget, 3. november 2020:
Fraværende: Ingen
Indstilles godkendt. 
Social- og Sundhedsudvalget, 3. november 2020:
Fraværende: Ingen 
Indstilles godkendt.
Børne- og Skoleudvalget, 4. november 2020:
Fraværende: Ingen
Indstilles godkendt, idet det pointeres, at der ikke er fulgt op på konkretisering af målformulering i tema 
4, jf. seneste behandling i marts 2020. I forbindelse med opfølgning på sagen i 2021 ønsker Børne- og 
Skoleudvalget en præcisering af målformulering vedr. reduktion af frafald samt at der redegøres for 
udvikling i frafald.
Økonomiudvalget. 17. november 2020:
Fraværende: Ingen
Indstillingerne fra udvalgene indstilles godkendt.  
Byrådet, 24. november 2020:
Fraværende: Ingen
Godkendt. 
Bilag
1.
Strategi for den tværgående ungeindsats i [adresse] (1188012)
2.
Mål og indsatskatalog for Strategi for den tværgående indsats i [adresse] (300830)
3.
Høringsnotat (300835)
